Дзеянне другога адбываецца недзе паміж сном, явай і ўспамінам: тое, што ў ім апісваецца, — рэальнасць, якая не магла быць рэальнасцю. Вы бачылі, як закопваюць дубы? А Аляксей Палачанскі бачыў. Вось проста так закопваюць, насыпаючы зямлю. Невядома хто закопвае, “камітэты”. З раз’юшанасцю НКУС, з апантанасцю камсамольцаў, з жорсткасцю самураяў і планамерна, як на школьным суботніку.